CELEX: 32013R1231
Language: fi
Date: 2013-11-28 00:00:00
Title: Komission täytäntöönpanoasetus (EU) N:o 1231/2013, annettu 28 päivänä marraskuuta 2013 , tiettyjen tavaroiden luokittelusta yhdistettyyn nimikkeistöön

3.12.2013   
            
            
               FI
            
            
               Euroopan unionin virallinen lehti
            
            
               L 322/13
            
         KOMISSION TÄYTÄNTÖÖNPANOASETUS (EU) N:o 1231/2013,
   annettu 28 päivänä marraskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2013.
      
         
            Komission puolesta, puheenjohtajan nimissä
         
         Dacian CIOLOȘ
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Käsitelty tisleen aromaattinen uute (TDAE), jonka fysiokemialliset ominaisuudet ovat seuraavat:
                  
                              —
                           
                           
                              aromaattisten aineosien pitoisuus 74,2–75 painoprosenttia yhdistetyn nimikkeistön selittävien huomautusten 27 ryhmän A liitteessä kuvatulla kromatografiakolonnimenetelmällä määritettynä;
                           
                        
                              —
                           
                           
                              tiheys 0,9521–0,9590 g/cm3 15 °C:ssa;
                           
                        
                              —
                           
                           
                              enintään 4 tilavuusprosenttia tislautuu enintään 300 °C:een ASTM D 86-67 (EN ISO 3405) -menetelmällä määritettynä.
                           
                        TDAE on uute, joka saadaan voiteluaineiden puhdistuksen tyhjötislausjäännöksistä.
                  Aromaattiset aineosat ovat voiteluöljyjakeiden ja vahojen puhdistuksen sivutuotteita.
                  Tuotetta käytetään pehmittimenä vulkanoimattomissa kumiyhdisteissä, joita käytetään renkaiden ja muiden vulkanoitujen kumituotteiden valmistuksen raaka-aineina.
               
               
                  2707 99 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2707, 2707 99 ja 2707 99 99 nimiketekstien mukaisesti.
                  Koska tuotetta ei ole saatu suoraan raakoja maaöljyjä tai bitumisista aineista saatuja raakaöljyjä tislaamalla tai puhdistamalla ja koska aromaattisten aineosien paino on tuotteessa suurempi kuin ei-aromaattisten aineosien paino, luokittelu nimikkeeseen 2710 (maaöljyt ja bitumisista kivennäisistä saadut öljyt, muut kuin raa'at, muualle kuulumattomat valmisteet, joissa on vähintään 70 painoprosenttia maaöljyjä ja bitumisista kivennäisistä saatuja öljyjä tai jäteöljyjä) ei tule kyseeseen (ks. 27 ryhmän 2 huomautus).
                  Koska tuotetta ei ole saatu suoraan petrolista, maaöljyistä tai bitumisista kivennäisistä saaduista öljyistä ja koska aromaattisten aineosien pitoisuus on tuotteessa alle 80 prosenttia, luokittelu nimikkeeseen 2713 maaöljykoksiksi, maaöljybitumiksi tai muuksi niiden jätetuotteeksi ei tule kyseeseen (ks. yhdistetyn nimikkeistön selittävät huomautukset, alanimikkeet 2713 90 10 ja 2713 90 90).
                  Tuote on voiteluaineiden puhdistuksen tyhjötislausjäännöksistä saatu aromaattinen uute. Tuotteen aromaattisten aineosien pitoisuuden vuoksi se kuuluu öljyjen ja niiden kaltaisten tuotteiden luokkaan, jossa aromaattisten aineosien paino on suurempi kuin ei-aromaattisten aineosien paino (ks. yhdistetyn nimikkeistön selittävät huomautukset, alanimikkeet 2707 99 91 ja 2707 99 99, 2 kohta).
                  Sen vuoksi se on luokiteltava CN-koodiin 2707 99 99.